Him Too

Him Too או #HimToo (לעיתים גם #MenToo) היא תנועה חברתית התומכת בגברים נפגעי תקיפות מיניות ואונס בדוי, שנהייתה פופולרית באוקטובר 2018 לאחר ציוץ של אם על כך שבנה חושש לצאת לדייט בשל האקלים של האשמות אונס בדוי. התנועה ידועה גם בשל חלקה במועמדותו של ברט קוואנו לבית המשפט העליון של ארצות הברית המשמעות של ההאשטאג #HimToo השתנתה כל הזמן במהלך קיומו. כאשר נעשה בו שימוש לראשונה לפני 2015, להאשטג לא היה משמעות פוליטית, אלא יותר הכרה בהשתתפותו או בנוכחותו של זכר בפעילות. ההאשטג #HimToo החל לשאת קונוטציה פוליטית לראשונה ב-2016, על אף שהיא עדיין לא עסקה בנושאים הנוגעים להאשמות על אונס או בנושאים הקשורים למגדר. במקום זאת, ההאשטג שימש לקריאות תמיכה במועמד סגן הנשיא לבחירות 2016, טים קיין מווירג'יניה. במהלך פרק הזמן הזה, ההאשטאג #ImWithHer התייחס להילרי קלינטון, בעוד ש-#HimToo התייחס לקיין. מאוחר יותר, תומכיו של דונלד טראמפ השתמשו בהאשטאגים #HimToo ו-#LockHerUp כדי לבקר את הילרי קלינטון וברק אובמה. ההאשטג #HimToo התחבר להאשמות על אונס לראשונה ב-2018 בעקבות תנועת ה-Me Too כאשר אם בארצות הברית צייצה על בנה עם ההאשטאג #HimToo. היא טענה שבנה, פיטר הנסון, פוחד לצאת לדייטים בשל האשמות אונס בדוי. הנסון עצמו הכחיש את הציוץ של אמו, ואמר שהוא לא נמנע מדייטים מחשש שיואשם בהתנהגות מינית לא נכונה, וכי הוא מעולם לא יתמוך ב-#HimToo, וכי הוא תומך בתנועת #MeToo. ההאשטאג צבר פופולריות בשל ביקורת על האשמות על אונס, במיוחד לאחר שהשחקנית אסיה ארג'נטו, אחת המנהיגות הגדולות של תנועת MeToo#, הואשמה בתקיפה מינית של השחקן ג'ימי בנט כשהיה קטין וזו שילמה לו 380,000 דולר במסגרת הסכם סודיות. במהלך מועמדותו של ברט קוואנו לבית המשפט העליון של ארצות הברית, ההאשטאג #HimToo זכה לפופולריות מחדש להגנתו של קוואנו. אנשים השתמשו בהאשטאג #HimToo כדי להביע תמיכה בקוואנו וכדי לבקר נשים שלכאורה האשימו האשמות אונס בדוי. ההאשטאג התפתח לאחר מכן ושומש באופן כללי יותר על גברים מפני האשמות אונס בדוי. #HimToo נהיה אנטי-תזה של MeToo# כקריאה להוגנות כלפי גברים במהלך דיוני תקיפה מינית על ידי טענה שאין לרמוז על גברים כאשמים לפני שמתחילים דיוני תקיפה מינית. ב-17 בנובמבר 2018 נערכה עצרת התומכת בתנועת #HimToo בהנחיית חברת Patriot Prayer (אנ') היילי אדמס במרכז העיר פורטלנד, אורגון. לדברי אדמס, היא וכ-40 אחרים התאספו כדי להראות תמיכה בגברים שהיו קורבנות של האשמות אונס בדוי והאשימו את תנועת ה-MeToo# בכך. הדוברים שיתפו סיפורים על האשמות אונס בדוי ודיברו על נקודות אחרות הנוגעות לזכויות גברים. ג'ואי גיבסון (אנ'), מנהיג תנועת ה-Patriot Prayer, נאם בעצרת #HimToo. רבים מהמשתתפים והנואמים של העצרת היו קשורים לגיבסון ולקבוצה הפוליטית. הפגנה נגדית של Antifa (אנ'), הסוציאליסטים הדמוקרטיים של אמריקה ו-Popular Mobilizations בהשתתפות 350 בני אדם נערכה בקרבת מקום כדי להביע את תמיכתם בנפגעות תקיפה מינית ובתנועת MeToo# תחת הכרזה "Survivors are Everywhere" (בתרגום לעברית: "שורדים נמצאים בכל מקום") ותחת ההאשאג #SupportersAreEverywhere. לאחר העצרת, היו עימותים בין המפגינים, שכללו בתרסיסי פלפל, זיקוקים, בקבוקי תבערה, נורים, ספריי חוטים ופצצות עשן. העימותים הסתיימו בשישה מעצרים. תנועת ה-#HimToo ספגה ביקורת על הנצחת מיתוסים על האשמות אונס בדוי. ניתוח של Vox Media (אנ') מצא כי רק כ-0.005% מהגברים האמריקאים מואשמים באופן בדוי מדי שנה, בעוד שסקר משנת 2018 מצא כי כ-81% מהנשים וכ-43% מהגברים התמודדו עם הטרדה ותקיפה מינית. נשים בפרט נאבקות עם המיתוס של #HimToo, שכן אונס מדווח פחות ולעיתים קרובות מתמודד עם חוסר אמון או אשמה בתקיפות. ה-FBI דיווח כי כ-8% ממעשי האונס נקבעו כבלתי מבוססים, בעוד שמחקרים אחרים מציבים את הנתון לעד 2% ממעשי האונס המדווחים. North, Anna (10 באוקטובר 2018). "#HimToo, the online movement spreading myths about false rape allegations, explained". Vox. New York City: Vox Media. ארכיון מ-2018-10-16. נבדק ב-14 באוקטובר 2018. {{cite news}}: (עזרה) Ellis, Emma Grey (27 בספטמבר 2018). "How #HimToo Became the Tagline of the Men's Rights Movement". Wired. ISSN 1059-1028. ארכיון מ-2018-12-01. נבדק ב-3 באפריל 2019. {{cite journal}}: (עזרה) "Mother's #HimToo tweet ignites viral meme, and her embarrassed son clarifies". Today. אורכב מ-המקור ב-11 באוקטובר 2018. נבדק ב-3 באפריל 2019. {{cite news}}: (עזרה) "How a US mom's Him Too tweet about her son backfired hilariously". India Today. Noida, Uttar Pradesh, India: Living Media. 10 באוקטובר 2018. ארכיון מ-2019-03-12. נבדק ב-15 באוקטובר 2018. {{cite news}}: (עזרה) Morris, Amanda (11 באוקטובר 2018). "#HimToo: Left And Right Embrace Opposing Takes On Same Hashtag". NPR. ארכיון מ-2018-11-04. נבדק ב-3 באפריל 2019. {{cite web}}: (עזרה) Dixon Kavanaugh, Shane (2018-11-16). "Dueling demonstrations set for Portland days after protest ordinance fails". The Oregonian (באנגלית). נבדק ב-2021-03-10. "6 arrested after dueling #MeToo, #HimToo protests in Portland". Statesman Journal (באנגלית אמריקאית). נבדק ב-2024-06-16. "Portland Police Hear Fiery Testimony After Lieutenant's Texts". opb (באנגלית). ארכיון מ-2024-06-16. נבדק ב-2024-06-16. Linton, Caroline (20 בנובמבר 2018). "Portland police report weapons at demonstrations". CBS News (באנגלית אמריקאית). ארכיון מ-2020-11-08. נבדק ב-2021-03-10. {{cite web}}: (עזרה) Casiano, Louis (2018-11-17). "Patriot Prayer rally in Portland, Ore., leads to 6 arrests as groups clash". Fox News (באנגלית אמריקאית). ארכיון מ-2019-03-08. נבדק ב-2019-04-03. Wilson, Jason (18 בנובמבר 2018). "Arrests and clashes as rival right and left rallies descend on Portland again". The Guardian. נבדק ב-30 באפריל 2019. {{cite web}}: (עזרה) North, Anna (2018-10-10). "#HimToo, the online movement spreading myths about false rape allegations, explained". Vox. ארכיון מ-2018-10-16. נבדק ב-2019-05-01. Kay, Katty (2018-09-18). "The truth about false assault accusations by women" (באנגלית בריטית). ארכיון מ-2024-08-06. נבדק ב-2024-06-16.